168 Jacere

Si homo iaceat signum est aut doloris aut corporis aut laboris.

¶ De primo, Jos. 7[:10]: Josue dolenti propter occisionem populi sui, “*Surge: cur jaces pronus in terra*?” Item Dauid iacuit deorsum propter dolorem quem habuit pro filio suo infirmato, 2 Reg. 12[:16]. Sic dolentes pro peccatis debent iacere per humilitatem. Nam leo iacentem non inuadit secundum Ysidorem, 12 *Etymologiorum*, sic Moyses iacuit prostratus *coram Domino* quando orauit pro populo, Deut. 9[:25].

¶ De secundo, dicitur Gen. 9[:21]: Noe iacuit *nudatus in tabernaculo* et apparuerunt verecundia eius. Vigiles in exercitu numquam iacent, sed aut stant aut sedent in equis parati ad pugnam, sed debet homo. Secundum naturales, elephas iacet. Ideo raro capitur a venatore nisi per artem, utpote quando inuitur arbori vetuste aut cauete. Tunc ambo similes cadunt, sic nec homo vigilans circa statum suum facile capitur nisi quando inuitur rei defectiue. Saul iacuit in tentorio et fuit in periculo quia amisit lanceam et ciphum aque, 1 Reg. 26[:12]. Sic iacentes in torpore perdunt lanceam proteccionis et aquam deuocionis.

¶ De tercio, Matt. 9[:36]: *Videns* Iesus *turbas, misertus est eis: quia erant vexati, jacentes*. Sic est de vexatis et iacentibus in peccatis. Sed verus pastor Christus non permittit oues suas oneres supra vires vexati, sed faciet cum temptacione prouenit, sed diabolus cum non sit pastor sed lupus vexat quos apprehendere potest, ut fuit inepti ad ambulandum proficiendo uel ad sedendum respirando.

¶ Item, notandum est quod res iacens difficilius erigitur quam res stans, sicut patet in rebus animantis et inanimatis, ita parua iacens in peccato difficilius movetur ad bonum. Vnde et in porticu piscine iacebat multitudo languescium expectancium aque motum, Ioan. 5[:3-4], qui non potuerunt sanari donec angelus descenderet et moueret aquam. Sic nec talis nisi in virtute celesti. Item Lazarus iacebat vlceribus plenus, Luc. 16[:19]. Item centurio dixit puer meus iacet paraliticus, Matt. 8[:6]. Item Holofernes iacens in lecio interfectus est, Judith 13[:4-10]. Vnde Chrisostomus *Super Mattheum*, homilia 10, iacens non potest fugere nec pugnare.